NaiveNeuron/SloPal huggingface dataset:
Mičovský, Ján, poslanec NR SR (2012-05-04):
Dobré ráno. Chcem sa s plnou vážnosťou pridať ku kolegovi Hlinovi a povedať, že ak som včera spomínal, že pred nejakými rokmi sa dostali do významných funkcií v tomto štáte ľudia, ktorí zneužili veľmi hrubým spôsobom dôveru všetkých, ktorých tam ustanovili, aj všetkých, ktorí mali slúžiť, tak s rovnakou vážnosťou a ozaj istou pokorou chcem vyjadriť presvedčenie, že takí ľudia, ako tu spomínal kolega, ako teda, ja to meno predsa len poviem, aj keď sa mi to prieči, bol Ján Slota, sa už nikdy nedostanú na takúto pôdu, ako je pôda parlamentná, a že sa jednoducho všetci občania v tejto republike už dostatočne poučili natoľko, aby sa ozaj ľudia tohto typu nemohli stať tými, ktorí majú vytvárať zákonné normy. Ďakujem.
Karahuta, Jaroslav, poslanec NR SR (2022-02-03):
Pripomínam členom výboru pre pôdohospodárstvo a životné prostredie, že rokovanie bude dnes 12.05 h. Ďakujem.
Horváthová, Eva, poslankyňa NR SR (2021-06-18):
Pán poslanec Kuffa, ďakujem ti za tvoje vystúpenie, pomenoval si problém, o ktorom všetci vieme a presne aj my to takto vnímame, ako si pomenoval. Je to, je to veľmi smutné, že sa musíme o takomto niečom baviť, žiaľ, v zákone takáto minimálna mzda nie je. A tento pán doktor, ktorý nám dal podnet, roky na to upozorňuje, už za vlád SMER-u, hej? Opakovane nám hovoril, že dával podnety aj na výbor, aj na ministerstvo. Práve preto, že to je taká malá vec, taká malá zmena, tak ja neviem, či z toho dôvodu sa s tým nikto nezaoberal. Tak sme si proste sadli a povedali si, že budeme sa tomu venovať. Pretože ako radoví poslanci robíme, čo môžeme. Rozprávame sa s ministrom, aj s predchádzajúcim ministrom, pracuje sa na ministerstve na zvyšovaní platov, tak ako ste to pomenovali. Ja verím, že čoskoro bude výsledok. Verím, že na jeseň už, tak, aby sa sestrám zvýšil plat, lebo tie odlivy zdravotníkov a tie podmienky, v ktorých pracujú, sú strašidelné, hej? Naozaj máš pravdu, sa s tebou stotožňujem. Mladí lekári tým, že majú možnosť cestovať, už v rámci štúdia idú na pobyty v zahraničí, do ERASMU, len do susedných Čiech a keď vidia tú úroveň, ako tam sa pracuje, a aký plat za to môžu dostať, ale hlavne tú, tú úroveň aj toho, čo sa môžu tam naučiť, ako môžu napredovať, tak samozrejme, že si vyberú to, čo pre ich rozvoj je lepšie. A najhoršie na tom je, že keď sa chcú vrátiť, tak im kladieme také polená pod nohy, že si to potom aj väčšina z nich rozmyslí. Takže na tomto máš úplnú pravdu, treba veľmi zapracovať a dúfam, že tento návrh zákona podporíš, pretože je to síce malý krok, to sme spomínali aj s pánom poslancom Šefčíkom, ale tých ľudí, ktorých sa to dotýka, napríklad aj tento pán doktor, on za to roky bojuje, hej, za túto malú vec. A je strašné, že nikto doteraz sa tomu nevenoval, hej? A čo sa týka zubných pohotovostí, tých, tých poskytovateľov je dostatok, hej? A niekedy aj viacej, ako ten región potrebuje. Len, žiaľ, potom tie peniaze od poisťovní sa rozdelia medzi viaceré tie ambulancie a tých lekárov, tých lekárov jednoducho nezaplatia.
R. Madej, poslanec: (2008-10-22):
A teraz prosím, pani poslankyňa Sárközy, veľmi dobre počúvajte. Opozícia nemá morálne právo, morálne, nezabudnem na to, naozaj, toto kritizovať. Ja si pamätám obdobia z minulého volebného obdobia, ešteže máme pamäť, totižto nám neunikla a nič z nej nevyfučalo. Pamätám si obdobia, keď sme s pani poslankyňou Muškovou opakovane a niekoľkokrát navrhovali v minulom volebnom období príplatok k príspevku pri narodení dieťaťu, aby sa postupne naozaj podporovali rodiny aj pri tých jednorazových výdavkoch. Však to nikto nepopiera, že je to jednorazová suma, ktorá musí pomôcť tej rodine pri zvýšených nákladoch pri narodení toho dieťaťa za týchto okolností, najprv pri prvom dieťati. A v súčasnosti sa to navrhuje pri druhom a treťom. V tom čase váš minister Kaník, zabúdate na to meno, priezvisko, váš všemožne bojoval proti takýmto návrhom zákonov. A nemyslite si, že vy za neho nenesiete zodpovednosť. Vtedy ste všemožne bojovali proti takýmto návrhom zákonov, takéto návrhy zákonov ste nepodporili. Bol tento návrh zákona opakovane predložený na pôde Národnej rady Slovenskej republiky. Teraz sa navrhuje a postupne rozširuje pomoc aj rodinám, ktorým sa narodí prvé, druhé a tretie dieťa. Ja si osobne myslím, že tento návrh zákona by sme mali naozaj úprimne privítať, čo ja určite vítam. A aspoň raz by sme mohli v rámci istej konštruktívnej spolupráce nehľadať aj na tom dobrom niečo zlé, lebo ja niekedy mám pocit, že pri konštruktívnej spolupráci by sme mali hľadať na veciach hlavne to dobré. A v tomto návrhu zákona ja skutočne ani v dôvodoch, ani v doterajšom pôsobení tejto vlády v súvislosti s týmto návrhom zákona nič zlé nevidím. Tento návrh zákona prinesie prospech ľuďom. Ďakujem pekne.
Grendel, Gábor, podpredseda NR SR (2022-06-15):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa ešte, či sa chce niekto okrem pána navrhovateľa prihlásiť do rozpravy ústne. Nikto. Končím možnosť prihlásiť sa do rozpravy. Nech sa páči, pán poslanec Richter, máte slovo.
Sabo, Michal, poslanec NR SR (2024-10-29):
Verím, Tamara, že vo svojej faktickej poznámke a v reakcii teda využiješ ešte raz príležitosť vysvetliť kolegom, o čom je táto legislatívna tlač, v skratke. Jedna vec je, že rozprávame o zákone, ktorým vláda odobrila nariadenie o odlesňovaní a následne Európska komisia oznámila teda, že účinnosť nariadenia posúva o rok, pretože s ním v princípe majú problém všetci. Vláda a minister Takáč sa nemôže tváriť, že nebol čas na to reagovať, na tento vývoj situácie, a dnes sme o tejto parlamentnej tlači v podstate nemuseli hovoriť. Ale ako kolegyňa Tamara poukázala, vláda na jednej strane teda schválila návrh zákona na zmiernenie globálneho odlesňovania, ale vlastne ide o odlesňovanie v tejto parlamentnej tlači. A opäť sa to deje prílepkom a mňa úprimne udivuje, že do toho tento kabinet ide. My vám to od začiatku tohto volebného obdobia v tomto pléne hovoríme a vyčítame vám prílepkovanie. A nemôžete sa tváriť nikto z vás, že nie. Veď koniec koncov je to aj na zázname. Ja viem, že je občas ťažké pre vás dohľadávať si niektoré veci, ale internet je magické miesto, skúste to. A udivuje ma toto celé aj preto, že túto škodlivú legislatívnu prax vám už vlastne vytkol aj váš vlastný prezident, keď Peter Pellegrini vetoval vodný zákon. Veď si pozrite to odôvodnenie, prezident vám sám vo svojom odôvodnení odkázal: nerobte to, nepoužívajte nesúvisiace prílepky pri zákonoch, ktoré sú naviazané na európsku legislatívu alebo na čerpanie peňazí z PO. Nepoužívajte nesúvisiace prílepky vôbec, je to protizákonné!
Balódi, Ladislav, poslanec NR SR (2018-06-19):
Teraz pristúpime k hlasovaniu o návrhoch podaných v rozprave. V rozprave vystúpil pán poslanec Gröhling a podal pozmeňujúci a doplňujúci návrh, ktorý má štyri body. O jeho návrhu nemôžeme hlasovať, nakoľko bola prijatá zmena uvedená v bode 2 spoločnej správy a skôr prijatá zmena vylučuje hlasovanie o týchto návrhoch.
Zmajkovičová, Renáta, podpredsedníčka NR SR (2013-10-28):
Pán podpredseda Figeľ.
Kollár, Boris, predseda NR SR (2023-01-31):
Prosím vás pekne, dajte ešte čas pánovi poslancovi.
Hrnčiar, Andrej, poslanec NR SR (2012-12-13):
Ďakujem za slovo, pán predseda. Budem sa snažiť byť vecný vo svojej faktickej poznámke a reagovať na to, čo hovoril pán Poliačik vo svojom príhovore v časti centrá voľného času. Ja môžem z vlastnej skúsenosti potvrdiť, že tie problémy v roku 2013 určite budú. Tie problémy v školstve sú naozaj veľmi veľké, potvrdzuje to aj fakt, že napríklad na mestskom zastupiteľstve v Martine, keď sme schvaľovali mestský rozpočet v súlade s memorandom medzi ZMOS-om a vládou, ktorý bol o 22,6 % nižší oproti roku 2012, rozprava trvala 5 minút, a keď sa schvaľovalo všeobecne záväzné nariadenie o financovaní školstva, tak tá rozprava trvala takmer dve hodiny. A zhodou okolností včera bolo mimoriadne mestské zastupiteľstvo, kde prišli takmer všetky centrá voľného času z okolia Martina a prosili mesto Martin, aby sme ich teda zachránili, lebo zaniknú. Ja chápem, že ministerstvo školstva chcelo potrestať tie centrá voľného času, ktoré zneužívali situáciu a ktoré podvádzali, ale pri súčasnej platnej legislatíve budú postihnuté aj tie centrá, ktoré jednoducho sa správali zodpovedne. Ja poviem konkrétny príklad: Centrum voľného času Domino vo Vrútkach, Centrum voľného času v zriaďovateľskej pôsobnosti mesta Kamarát v Martine. Deti z Martina chodia aj do Vrútok, aj do Martina, bližšia košeľa ako kabát. My jednoducho budeme preferovať to, aby sme podporili svoje vlastné centrum voľného času, lebo je to prirodzené, nepôjdeme sami proti sebe a to druhé centrum voľného času zrejme bude mať problém. Takže treba nechať čas a zrejme sa budeme musieť k tejto téme asi v dohľadnej dobe asi vrátiť. Ďakujem.
Paška, Pavol, predseda NR SR (2012-10-19):
(Hlasovanie.) 132 prítomných, 55 za, 75 proti, 2 sa zdržali. Ani tento návrh sme neschválili.
Hrušovský, Pavol, podpredseda NR SR (2010-09-07):
Pán poslanec Švantner.
J. Šimko, poslanec: (2008-12-09):
Viete, páni poslanci, je ťažko obísť tému, keď váš koaličný partner kritizuje tender, ktorý vyhrali firmy blízke vášmu predsedovi. Je ťažké niečo povedať k tomu, keď sa objaví správa, že na stretnutí šéfov koalície Ján Slota vulgárne nadáva svojmu koaličnému partnerovi, keď sa Vladimír Mečiar spýtal na pochybnosti okolo tendra na ministerstve. Viete, že je ťažké, keď riaditeľ tlačového odboru Úradu vlády pán Ondruš hovorí, že, citujem: „Na základe doterajších faktov má premiér dôvodné pochybnosti, či minister Janušek postupoval správne.“ Ste tu takisto konštatovali vo vašich faktických poznámkach, že hovoríme všeobecne, nehovoríme k veci, takže dovoľte, aby som pripomenul tie chyby, ktoré sa stali na ministerstve a za ktoré zodpovedá pán minister. Viete, že nebola predložená dokumentácia, na ktorej základe by bolo možné overiť, aký je pomer prioritných a neprioritných služieb, a preto sa nedá povedať, či bol spôsob výberu obstarávania v poriadku. Ďalej obstarávateľ, to je ministerstvo, by malo preukázať, ako stanovilo predpokladanú hodnotu zákazky a pomer prioritných a neprioritných služieb. Ďalej v ponuke víťazného konzorcia sú len jednotkové ceny, na základe čoho nie je možné stanoviť celkový objem služieb, a preto sa nedá určiť, či bol správny postup obstarávania víťaza. Takisto sme už tu aj hovorili, že Európska komisia pri tendroch vyžaduje dodržiavanie povinnosti transparentnosti, ktorú treba zabezpečiť zodpovedajúcim stupňom zverejnenia tendra. Ďalej na dosiahnutie transparentnosti odporúča zverejnenie informácie o tendroch v masovokomunikačných prostriedkoch. Kontrola ďalej konštatuje, že vzhľadom na veľkosť zákazky, oznámenie o tendri na informačnej tabuli ministerstva je v rozpore s tým, čo vyžaduje Európska komisia aj zákon. Za nepriehľadný tender nám hrozí pokuta vo výške 25 % z hodnoty kontraktu. A mohol by som asi pokračovať. A predpokladám, že považujete ministerstvo, ktoré riadi nominant SMER-u, za svojho partnera a že tieto výhrady nie sú vám také ľahostajné. A už aj na základe týchto faktov si myslím, že, pán minister, to sú chyby, nad ktorými by ste sa mali zamyslieť a zvážiť svoje zotrvanie vo funkcii. Viete, na všetko tu odpovedajú vaši kolegovia, no sympatickejšie by iste bolo, som aj na to zvyknutý, keď odpovedá človek, ktorý zodpovedá za taký veľký rezort, aký ešte riadite. Ďakujem. (Potlesk.)
Szőllős, Ján, poslanec NR SR (2022-10-21):
Keďže je to prvé čítanie, tak v štvrtok o jedenástej.
Grendel, Gábor, podpredseda NR SR (2022-06-14):
Vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Pán spravodajca, nech sa páči.
Paška, Pavol, predseda NR SR (2012-09-11):
Ďakujem. Otváram rozpravu. Nemám písomnú prihlášku. Má niekto záujem vystúpiť v rozprave? Nie. Vyhlasujem rozpravu za skončenú. Prerušujem rokovanie o tomto bode programu. Budeme pokračovať prvým čítaním o vládnom návrhu zákona č. 211 o slobodnom prístupe k informáciám a o zmene a doplnení niektorých zákonov. Je to tlač 170. Pán minister, máte slovo. [Rokovanie o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 170. ]
Šípošová, Janka, poslankyňa NR SR (2015-11-27):
Ďakujem pekne za slovo, pán predsedajúci. Moja rozprava bude tradične stručná. Ale chcela by som veľmi oceniť to, že sa v tomto zákone zameriavame konečne naozaj na skupinu a na organizovanú skupinu alebo organizované skupiny, ktorí robia najhroznejší, najotrasnejšiu trestnú činnosť, pašujú a obchodujú s ľuďmi za veľké peniaze. Ja nejdem teraz vyvolávať nejaké prúdy sĺz, ale myslím si, že to je veľmi dôležité, a je dôležité ale zamerať sa aj na to, aby sme správne vysvetľovali aj verejnosti, že, stručne povedané, kde je pes zakopaný. A chcela by som týmto aj apelovať na to, aby sme nielen strašili a vo všeobecnosti hovorili o nejakom ohrození, ale aby sme aj takýmito spôsobmi a zameraním sa na ten veľký, určite veľký problém, ako aj odborný, organizačný, politický, ale toto, si myslím, že je cesta, ktorú by sme mali nasledovať. Takže ja tento návrh podporím. Ďakujem pekne.
Hrnčiar, Andrej, podpredseda NR SR (2018-10-17):
Pán poslanec Tomáš.
Laurenčík, Milan, podpredseda NR SR (2022-02-03):
Ďakujem veľmi pekne. Otázka č. 9 je od poslanca Radovana Kazdu, ktorého v sále vidím, a je smerovaná na ministra obrany Slovenskej republiky Jaroslava Naďa, ktorého opäť zastupuje pán minister Samuel Vlčan, a otázka znie: „Pán minister, zástupcovia Českej republiky a Ukrajiny podpísali podľa medializovaných informácií zmluvu o dare delostreleckej munície, taktiež uzatvorili dohodu, ktorá umožní v Česku liečiť zranených ukrajinských vojakov. Nemecko pošle Ukrajine poľnú nemocnicu. Aj ďalšie členské štáty NATO ponúkajú aj poskytujú podobné formy pomoci Ukrajine. Akú formu podpory Ukrajine pripravuje Slovenská republika?“ Nech sa páči, pán minister, máte päť minút na odpoveď.
Hrušovský, Pavol, podpredseda NR SR (2011-09-14):
Hlasujeme o návrhu prerokovať zákon v treťom čítaní . (Hlasovanie.) 137 prítomných, 77 za, 3 proti, 57 sa zdržalo. Návrh sme schválili. Otváram rozpravu, ktorú vyhlasujem za skončenú z dôvodu, že sa nik z prítomných pánov poslancov do rozpravy neprihlásil. Čo ma oprávňuje dať hlasovať o vládnom návrhu zákona ako o celku s odporúčaním gestorského výboru návrh schváliť. Hlasujeme. Pani poslankyňa... Pani poslankyňa Jurinová. Prosím? (Hlasovanie.) 136 prítomných, 75 za, 53 proti, 7 sa zdržalo, 1 nehlasoval. Návrh sme schválili. Ospravedlňujem sa, že som nepresne uviedol meno pani kolegyne. Teraz poprosím pána poslanca Tótha, aby z poverenia výboru pre financie a rozpočet Národnej rade predložil návrhy hlasovaní k prerokovávanému návrhu zákona o správe daní a o zmene a doplnení niektorých zákonov, tlač 400. Pán poslanec. (Hlasovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov a ktorým sa menia a dopĺňajú niektoré zákony , tlač 400.)
Soboňa, Juraj, poslanec NR SR (2019-03-28):
Ďakujem pekne, pani predsedajúca. Ja by som chcel, Anka, reagovať na ten úvod, čo si mala, že na výbore tento dokument neprešiel. Samozrejme, hlasovanie bolo 5 na 5, ale chýbali tam dvaja poslanci, ktorí boli, keď by boli prítomní, tak by tento dokument prešiel. Na margo toho odstraňovanie násiliu na ženách a deťoch. Ja nepoznám tu v sále ani jedného poslanca a poslankyňu, ktorý by neodsudzoval toto násilie. A môžem ti povedať, že dnes existuje už u nás linka, a využívame to my aj v samospráve, že akonáhle zistíme takéto násilie v našej komunite, ihneď nahlasujeme a v skrátenom konaní konajú orgány činné, ktoré majú konať proti násiliu na ženách. Dvakrát si použila vo svojom vystúpení výraz „do stredoveku“ . Ja nechápem, prečo používaš tento stereotypný názor liberálov, to som naozaj nepochopil, veď, prosím ťa, dnes je násilie voči ženám a domáce násilie trestnými činmi vo všetkých členských krajinách štátov Európskej únie. Istanbulský dohovor oficiálne odmietla aj Konferencia biskupov a ďalšie desiatky prorodinne orientovaných organizácií. Zo 47 krajín Rady Európy schválil, myslím si, že len 27, a mnohé majú právom o jeho texte vážne pochybnosti. A myslím si, že pri stretnutiach s občanmi, ktoré sme teraz mali, sa drvivá väčšina vyjadruje negatívne k Istanbulskému dohovoru ako celku. A prosím ťa, neber nám právo, poslancom, vyjadriť názor k tomuto dohovoru, k tomuto dokumentu a tento materiál, ktorý sme predložili, myslím si, že je vyjadrením väčšiny... (Prerušenie vystúpenia časomerom.)
Jurinová, Erika, podpredsedníčka NR SR (2012-07-25):
Teraz som nerozumela teda tomu procedurálnemu návrhu. Ja teda prečítam najskôr § 34 rokovacieho poriadku: „Poslanci majú právo podávať procedurálny návrh, ktorý sa týka spôsobu prerokúvania veci, časového a vecného postupu rokovania Národnej rady s výnimkou hlasovania o veci samej.“
Žiga, Peter, podpredseda NR SR (2024-02-02):
Pán poslanec Galko, konštatujem, že čas, ktorý bol vyhradený pre váš poslanecký klub, vypršal, následne môžte postupovať podľa § 29a bod 6 zákona o rokovacom poriadku, môžte predložiť svoje vystúpenie spravodajcovi a bude zahrnuté v rámci tohto čítania o tomto zákone v rámci zápisnice. Na vaše vystúpenie evidujem dve faktické poznámky. Ako prvá pani poslankyňa Mesterová. Konštatujem, že nie je v sále. Ďalej pán poslanec Vančo. Nie je v sále. Do rozpravy ďalším prihláseným je pán poslanec Šmilňák za poslanecký klub KDH. Nech sa páči. Pán Galko, predsedajúcemu, čiže mne.
M. Pado, poslanec: (2008-10-22):
Ale, pán minister, ja začnem s vašimi citáciami, ktoré ste povedali v dvoch médiách. Jedna je z 9. 9. zo Slovenského rozhlasu, keď ste povedali, že: „Veľmi som smutný, tento zákon z nášho pohľadu predstavoval naozaj zásadný krok smerom k zvýšeniu bezpečnosti cestnej premávky, zníženiu počtu obetí na našich cestách. Každý, kto sa v tejto chvíli nepodieľal na prijatí tohto zákona, tak do určitej miery je trošku zodpovedný za to, že nechcel zlepšiť situáciu na slovenských cestách.“ A potom v denníku Šport 25. 9. bolo povedané alebo teda citovali vás: „Poslanci sa budú musieť zodpovedať pred počtom obetí na cestách v prípade, že novelu zákona alebo tento zákon neschvália.“ Pán minister, ja by som sa chcel vrátiť v súvislosti s týmito vašimi slovami do marca roku 2005, keď ste pri návrhu novely zákona o premávke na pozemných komunikáciách hlasovali proti tejto novele. Chcel by som sa vrátiť k podpore ministerstva novely zákona o premávke na pozemných komunikáciách v súvislosti s povinným denným svietením minulý rok a tento rok, keď vlastne bol kolega zo SNS donútený, aby takúto novelu stiahol, či aj vtedy ste pamätali alebo či ste pri týchto slovách pamätali aj na to vaše hlasovanie, aj na ten postoj k jednej aj druhej novele. Pán minister, ja viem, že neschválenie tohto zákona bolo fiaskom. Je mi ľúto, že nebol schválený, aj keď ja som zaň nehlasoval a viete prečo. Ale treba sa zamyslieť nad tým, prečo ten zákon schválený nebol. A nebolo to len preto, ako sa to snažilo dať do povedomia občanom, že poslanci za HZDS chceli sa revanšovať za nejaké iné veci. Za tento zákon nehlasovali ani vaši kolegovia zo Smeru, pán minister. A mňa by zaujímalo prečo, pretože tento zákon je veľmi dôležitý. Povedali ste, pán minister, že zákon je nekonfliktný, tento návrh, a že všetky pripomienky opozície aj koalície, ktoré boli, sú v ňom zapracované. No, pán minister, nie je ani nekonfliktný a nie sú v ňom ani všetky pripomienky. Ja si pamätám z prerokovávania v druhom čítaní, keď pán spravodajca Richter, bol aj vtedy spravodajcom, je aj teraz, niektoré pripomienky označil, alebo návrhy, ako dobré. Ale vzhľadom na to, že bolo málo času, tieto pripomienky nemohli byť zapracované do návrhu zákona ani ako pozmeňujúce návrhy. No ja sa pýtam, či teraz bolo tiež tak málo času, že mnohé z tých pripomienok sa neobjavili v tomto návrhu zákona, pretože s výnimkou toho, že ste reagovali na pripomienky pána prezidenta, ste v návrhu zákona neurobili ani jednu zmenu. Tak sa pýtam, či bolo málo času alebo teda čo, prečo nie. Pán minister, to chcem povedať aj kolegyniam a kolegom, pokiaľ v druhom čítaní nedôjde k zmenám v návrhu tohto zákona, poslanecký klub SDKÚ – DS za tento návrh zákona hlasovať nebude, pretože obsahuje tento zákon ustanovenia, ktoré nie sú z hľadiska bezpečnosti cestnej premávky, z hľadiska bezpečnosti vodičov, účastníkov dobré. Ďakujem pekne za pozornosť.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 134 poslancov, za 133, proti nikto, zdržal sa 1, hlasovali všetci. Konštatujem, že sme postúpili návrh do tretieho čítania. Otváram rozpravu k tomuto zákonu v rámci tretieho čítania . Končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Hort, Milan, podpredseda NR SR (2011-07-12):
Ďakujem pekne, pani ministerka. Poprosím teraz pani poslankyňu Janu Dubovcovú, ktorú ako spravodajkyňu určil navrhnutý gestorský ústavnoprávny výbor, aby nás oboznámila s úvodnou spravodajskou informáciou. Nech sa páči.
P. Pelegrini, poslanec: (2009-04-15):
Ďalej, aby za gestorský výbor určila hlasovaním Výbor Národnej rady Slovenskej republiky pre hospodársku politiku a že určené výbory návrh zákona prerokujú v druhom čítaní vo výboroch do 10. júna 2009 a v gestorskom výbore do 12. júna 2009.
Bugár, Béla, podpredseda NR SR (2011-02-11):
... aj s prijatými pozmeňujúcimi návrhmi. (Hlasovanie.) Prítomných 79 poslancov, za návrh 77, proti 2. (Potlesk.) Konštatujem, že sme schválili návrh novely zákona č. 29/2006 Z. z. o verejnom obstarávaní. Vážené panie poslankyne, vážení páni poslanci, ďakujem za účasť a vyhlasujem 14. schôdzu Národnej rady za skončenú. (Rokovanie 14. schôdze NR SR sa skončilo o 15.52 hodine.)
M. Hort, podpredseda NR SR: (2008-06-20):
A teraz chcem dať slovo spravodajcovi, ktorého určil navrhnutý gestorský výbor pre financie, rozpočet a menu. Vidím, že je zmena, že to je pán poslanec Ďuračka. Nech sa páči, pán poslanec, máte priestor na úvodnú spravodajskú informáciu.
Pellegrini, Peter, predseda NR SR (2023-11-21):
Ďakujem veľmi pekne. Ďalší v rozprave je pán poslanec Krajčí. Ešte raz pripomínam všetkým, ktorí idú vystúpiť v rozprave, že rokujeme o návrhu na skrátené legislatívne konanie, nie o samotnom návrhu, a preto by som chcel upozorniť, že v zmysle rokovacieho poriadku by sme mali dnes diskutovať pri tomto bode o tom, či sú, alebo nie sú dôvody a či Národná rada ide, alebo nejde podporiť skrátené legislatívne konanie. O samotnom návrhu budeme rozprávať až potom, keď sa dostaneme k prvému čítaniu. Takže poprosím, aby sme rešpektovali aj rokovací poriadok a tému, o ktorej teraz rokujeme. Nech sa páči, pán poslanec Krajčí má slovo.
Paška, Pavol, predseda NR SR (2013-09-13):
Moment, moment, moment, pani spravodajkyňa. 132 prítomných, 55 bolo za, 77 proti. Tento procedurálny návrh sme neschválili.
Jurinová, Erika, podpredsedníčka NR SR (2015-03-11):
S reakciou pán poslanec Fecko.
V. Veteška, podpredseda NR SR: (2005-12-06):
M. Maxon, poslanec: Ďakujem pekne za slovo. Dovoľte mi na pani poslankyňu Tóthovú reagovať v dvoch oblastiach. Prvá oblasť, ktorú ona spomínala, je aj záležitosť procedúry. Pre mňa osobne je neakceptovateľné, že pri takomto návrhu zákona nie je prítomný minister spravodlivosti. Ja rešpektujem tú procedúru, že pán minister financií má splnomocnenie vlády, aby predložil tento návrh Národnej rade Slovenskej republiky. Súčasne má ambíciu získať nejaké prostriedky do štátneho rozpočtu, ale aby pri prerokúvaní takéhoto návrhu zákona nebol prítomný minister spravodlivosti, považujem za absurdné. Považujem to za absurdné aj preto, že hovorilo sa tu zatiaľ, a to je druhá časť, ktorou chcem reagovať na pani poslankyňu Tóthovú, tá diskusia je, a objektívne a oprávnene, predovšetkým o súdnych poplatkoch týkajúcich sa občanov Slovenskej republiky. Samozrejme, tento návrh sa však týka aj podnikateľov podnikajúcich na Slovensku. Predpokladám, pán minister, že máte stanovisko aj Klubu 500, aj Aliancie podnikateľov Slovenska, že zásadným spôsobom nesúhlasia a nesúhlasia predovšetkým preto, že neefektívnosť súdnictva nie je možné nahrádzať zvyšovaním poplatkov. Je to jednoducho neakceptovateľné, ak máme dnes situáciu, že súdy nekonajú alebo súdy konajú neprimerane dlho a majú sa súčasne aj v obchodných veciach zvýšiť súdne poplatky, tak tento návrh považujem naozaj za absurdný a už je celkom zbytočné sa baviť o tom, že či je to 5 % z obchodného prípadu, alebo 10 %.
M. Hort, podpredseda NR SR: (2008-02-15):
Teraz pristúpime k ďalšiemu bodu schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov . Vládny návrh zákona ste dostali pred prvým čítaním ako tlač 469 a spoločnú správu výborov máte ako tlač 469a. Prosím opäť pána ministra výstavby a regionálneho rozvoja pána Mariana Janušeka, aby v zastúpení ministra životného prostredia vládny návrh zákona odôvodnil. Pán minister, máte priestor na úvodné slovo, nech sa páči. M. Janušek, minister výstavby a regionálneho rozvoja SR: Vážený pán predsedajúci, vážené panie poslankyne, vážení páni poslanci, návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov, bol vypracovaný na základe Plánu legislatívnych úloh vlády Slovenskej republiky na rok 2007. Účelom predloženého návrhu zákona je zmenšenie administratívneho zaťaženia používateľov genetických technológií a geneticky modifikovaných organizmov v oblasti administratívneho postupu povoľovania používania. Mení sa postavenie občianskeho združenia z účastníka konania na zúčastnenú osobu. Dôvodom je potreba zjednodušenia opakovaného zavádzania geneticky modifikovaných organizmov do životného prostredia, ako aj urýchlenie a zjednodušenie konania vo veciach, v ktorých ide o opakovaný súhlas s uvedením výrobku na trh pri zachovaní práva verejnosti na informácie v zmysle rozhodnutia Rady 2006/957 Európskeho spoločenstva. V návrhu zákona sa ďalej odstraňujú niektoré nepresnosti transpozície európskych smerníc do platného zákona, vyplývajúce z rozdielov v prekladoch preberaných smerníc pred vstupom a po vstupe Slovenskej republiky do Európskej únie. Návrh zákona nebude mať vplyv na verejné financie, na obyvateľstvo a hospodárenie podnikateľskej sféry a iných právnických osôb, na životné prostredie ani na zamestnanosť. Návrh zákona je v súlade s Ústavou Slovenskej republiky, všeobecne záväznými právnymi predpismi a medzinárodnými dohovormi, ktorými je Slovenská republika viazaná. Vážený pán predseda, dúfam, že navrhovaný zákon schválite, vážení poslanci. Ďakujem pekne.
M. Číž, podpredseda NR SR: (2008-10-29):
(Hlasovanie). 130 prítomných, 74 za, 53 proti, 3 sa zdržali. Konštatujem, že tento návrh sme schválili. Vážené panie poslankyne a poslanci, ešte chcem uviesť, že podľa schváleného programu pozajtra v piatok 31. októbra o 19.00 hodine prerokujeme informáciu o vzťahoch a možných negatívnych dopadoch... (ruch v sále), o 9.00 hodine, pardon, ďakujem za pochopenie, inštitucionalizácie Fóra maďarských poslancov Karpatskej kotliny pri maďarskom parlamente na politický a spoločenský vývoj strednej Európy. Podávam návrh, aby sa k tomuto bodu konala rozprava. Je všeobecný súhlas? Nie? Prezentujeme sa, prosím, a hlasujeme. (Hlasovanie). 123 prítomných, 77 za, 38 proti, 1 sa zdržal, 7 nehlasovalo. Nie je, pán poslanec. Beriem na vedomie váš názor, ale nie je a som o tom absolútne presvedčený. S procedurálnym návrhom pani poslankyňa Sabolová.
M. Hort, podpredseda NR SR: (2008-10-30):
Pán poslanec bol jediný, ktorý sa prihlásil do rozpravy, preto vyhlasujem rozpravu za skončenú. Pán minister, chcete reagovať na vystúpenie? Nie. Pán spravodajca? Tiež nie. Takže prerušujem rokovanie o tomto bode programu. A teraz budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania v znení neskorších predpisov , ktorý máte ako tlač 748. Prosím teraz pána ministra výstavby a regionálneho rozvoja Slovenskej republiky Mariána Januška, aby zaujal miesto určené pre navrhovateľov a takisto spoločnú spravodajkyňu výboru pre sociálne veci a bývanie pani poslankyňu Miladu Belásovú, aby zaujala miesto určené pre spravodajcov. Dnes dopoludnia neukončil svoje vystúpenie v rozprave ústne prihlásený pán poslanec Peter Dubravay, ktorému teraz odovzdávam slovo. Nech sa páči, pán poslanec.
Šefčík, Marek, poslanec NR SR (2023-06-16):
Ďakujem pekne za slovo, aj za túto rozpravu. Po tom, ako sa zrušili koncesionárske poplatky, tak, samozrejme, že je nutné RTVS dofinancovať zo štátneho rozpočtu a môžme sa sporiť o tom, aké by to percento malo byť, všetci by sme si priali, aby bolo čo najvyššie, aby RTVS prinášala aj čo najviac tej vlastnej tvorby, ale chcem sa dotknúť ešte jednej veci, ktorú Veronika, kolegyňa, tam zdôraznila, a to vplyvu nejakých politikov na RTVS. My sme boli svedkami toho v minulosti, ako sa „krivilo" objektívne spravodajstvo na RTVS a veľký vplyv na to mala práve jedna strana, ktorú aj Veronika Remišová s spomenula, hovorila o SNS. A títo sa aj teraz vo volebnej kampani absolútne neštítia toho, aby povedali, oni to vôbec neskrývajú, oni otvorene hovoria, čo idú zase s RTVS spraviť, alebo čo sa hotujú spraviť. Ja verím, že táto strana sa nikdy možno nedostane už do parlamentu, alebo ak aj áno, tak nikdy nebude mať také dlhé chápadlá a takú moc, aby RTVS znova pretvorila na vlastný obraz. Ďakujem.
Pčolinský, Peter, podpredseda NR SR (2022-10-21):
Ďakujem pekne. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Tomášovi Lehotskému.
Zmajkovičová, Renáta, podpredsedníčka NR SR (2014-06-04):
Pani poslankyňa Žitňanská Lucia.
Jurinová, Erika, podpredsedníčka NR SR (2014-01-28):
Ďakujem pekne, pán spravodajca. Otváram rozpravu k tomuto bodu programu. Do rozpravy som dostala písomnú prihlášku pána poslanca Jozefa Mikloška z klubu KDH a pána poslanca Galka. Dávam slovo prvému prihlásenému. Nech sa páči, pán poslanec Mikloško, máte slovo.
Žiga, Peter, podpredseda NR SR (2024-09-13):
Pán poslanec Pročko.
Grendel, Gábor, podpredseda NR SR (2023-06-27):
Pán minister, máte možnosť v rozsahu dvoch minút reagovať na faktické poznámky alebo prípadne sa prihlásiť opäť do rozpravy. Takže nech sa páči, v rozsahu dvoch minút, prosím, zapnite mikrofón pánovi ministrovi.
Jurinová, Erika, podpredsedníčka NR SR (2012-12-13):
Nech sa páči, pokračujte, pán poslanec.
Danko, Andrej, podpredseda NR SR (2024-06-27):
Dávam slovo spravodajcovi, ktorého určil navrhujúci gestorský výbor pre pôdohospodárstvo a životné prostredie, pánovi poslancovi Jánovi Kvorkovi. Nech sa páči, pán poslanec.
Bugár, Béla, podpredseda NR SR (2017-05-18):
Ďakujem. Pokiaľ chcete, pán podpredseda vlády, keď nie, ideme k druhej otázke, ktorú položil pán poslanec Šuca: „Pán predseda, prečo neuvoľníme dlhovú brzdu, aby sme z týchto financií urýchlene dostavali chýbajúce diaľničné úseky na Slovensku?“ Nech sa páči.
Bugár, Béla, podpredseda NR SR (2017-03-23):
Pán poslanec Krajniak.
Bugár, Béla, podpredseda NR SR (2018-05-15):
Prezentujme sa a hlasujme o návrhu zákona. (Hlasovanie.) Prítomných 142 poslancov, za 105, proti 17, zdržalo sa 20 poslancov. Konštatujem, že návrh zákona sme schválili. Vážené panie poslankyne, páni poslanci, chcem vás požiadať o odsúhlasenie termínu prerokovania návrhu na voľbu člena Rady pre vysielanie a retransmisiu (tlač 929) – zajtra, to znamená v stredu, o 16.30 s tým, že hlasovanie potom by sme vykonali o 17.00 hod. Pýtam sa, či je všeobecný súhlas. (Súhlasná reakcia pléna.) Áno, ďakujem veľmi pekne. (Povedané so smiechom a smiech v sále.) Takže ešte predtým... Ďakujem aj pani poslankyni Blahovej, áno. (Povedané so smiechom a smiech v sále.) No a ešte predtým, čo by sme na chvíľku prerušili rokovanie, pán poslanec Blaha, procedurálny návrh, nech sa páči.
Heger, Eduard, poslanec NR SR (2017-05-11):
Ďakujem pekne. Pán kolega, veľmi dobre, ďakujem za toto vystúpenie. A ja len môžem pridať alebo teda podporiť to, že naozaj tiež súhlasím s tým, že by sa mali uplatňovať rovnaké pravidlá, že je zlé, že občania nemajú právo kontroly výkupu a že toto naozaj podporuje netransparentné konanie. Ďakujem.
J. Kovarčík, poslanec: (2010-03-05):
Výbor pre európske záležitosti predkladá Národnej rade v súlade s § 58a ods. 3 písm. e) rokovacieho poriadku každoročne správy o svojej činnosti za uplynulý rok. Správa o činnosti výboru za rok 2009 obsahuje informácie o prerokovaných návrhoch, právne záväzky záväzných aktov a iných aktov Európskych spoločenstiev a Európskej únie a o počte schválených stanovísk Slovenskej republiky. Výbor aj počas roka 2009 aktívne uplatňoval kontrolné právomoci voči vláde Slovenskej republiky v súlade s ústavným zákonom č. 397/2004 Z. z. o spolupráci vlády Slovenskej republiky a Národnej rady Slovenskej republiky v záležitostiach Európskej únie. Schôdze výboru boli podľa možnosti zvolávané tak, aby mal príslušný minister vždy pred rokovaním v Bruseli výborom schválený mandát. Okrem toho aktívnejšie ako po minulé roky využil oprávnenie dané rokovacím poriadkom a požiadal o vyjadrenie k prioritným legislatívnym návrhom Európskej komisie vecne príslušné výbory Národnej rady. Správa ďalej stručne informuje o najvýznamnejších legislatívnych návrhoch v súvisiacich kľúčových témach, ktorým sa výbor venoval na svojich schôdzach za uplynulý rok, pričom tieto sú zoradené podľa jednotlivých politík Európskej únie. Okrem toho informuje o aktivitách výborov v rámci zasadnutia Konferencie výborov pre európske záležitosti parlamentov členských štátov Európskej únie (COSAC), kde sa zapojil do dvoch testov kontroly súladu legislatívnych návrhov predložených Európskou komisiou so zásadou subsidiarity. Nová kapitola, ktorú výbor do správy zapracoval, sumarizuje prínos Lisabonskej zmluvy pre postavenie národných parlamentov v Európskej únii. Popisuje nové mechanizmy najmä v súvislosti s kontrolou súladu návrhov európskej legislatívy so zásadou subsidiarity, do ktorých sa bude môcť po schválení príslušnej legislatívy zapojiť aj Národná rada Slovenskej republiky. Štandardnou prílohou správy je informácia o stave čerpania finančných prostriedkov programového obdobia 2004 až 2006 a informácia o aktuálnych otázkach v rámci jednotlivých operačných programov programového obdobia 2007 až 2013. Ďakujem pekne za pozornosť.
Hrnčiar, Andrej, podpredseda NR SR (2016-10-12):
Pán poslanec Beblavý.
Hrnčiar, Andrej, podpredseda NR SR (2018-06-19):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Jurzyca.
Blaha, Ľuboš, podpredseda NR SR (2023-12-13):
Pán poslanec Lukáš Bužo.
Daniš, Zoltán, poslanec NR SR (2014-11-08):
Ďakujem, pán predseda. Vážený pán podpredseda vlády, skutočne úprimne ďakujem za exkurz do tejto problematiky, do problematiky PPP projektov. Ja totižto „obdivujem“ ľudí aj z radov našich kolegov poslancov, ktorí hovoria celé hodiny o veciach, ktorým vôbec, ale vôbec nerozumejú. A celá ich kvalifikácia v danej oblasti je ovládanie internetu. Ďakujem.
Figeľ, Ján, podpredseda NR SR (2015-05-13):
Žiada si záverečné slovo spravodajca? (Reakcia spravodajcu.) Nie je tomu tak. Ďakujem. Prerušujem rokovanie o tomto bode programu. Vzhľadom na pokročilú hodinu chcem vám povedať, že ráno budeme pokračovať termínovanými bodmi ministra vnútra Slovenskej republiky, a to na úvod druhým čítaním o vládnom návrhu zákona o zbraniach a strelive, ktorý prerokovávame v skrátenom legislatívnom konaní, a potom ďalšími bodmi ministra vnútra, teda bodmi 13 až 18 podľa programu. Ďakujem pekne všetkým, prajem pekný večer. Dovidenia. (Prerušenie rokovania o 18.56 hodine.)
Novotný, Viliam, poslanec NR SR (2014-11-08):
Chcem sa poďakovať kolegovi Eugenovi Jurzycovi za, myslím, veľmi tvrdé dáta, ktoré tu predložil. Ale mimo týchto poplatkov v zdravotníctve a toho, že ľudia doplácajú v hotovosti stále viac za vlád Roberta Fica, hovoríme už od včera. Určite sa pamätáte na to, ako teatrálne SMER zrušil 20- a 50-korunáčky, aj včera sme tu o tom hovorili, v zdravotníctve s tým, že potom už bude zdravotníctvo naozaj bezplatné. Tak za čo dnes vlastne ľudia v tom zdravotníctve platia tak strašne veľa peňazí v hotovosti? Prvá skupina poplatkov sú tam poplatky za služby súvisiace s poskytovaním zdravotnej starostlivosti, ktoré sa okrem 20- a 50-korunáčok aj dnes platia. Je to poplatok za sanitku, poplatok za recept, poplatok za vypísanie lekárskeho poukazu, poplatok za pohotovosť, poplatok za pobyt v kúpeľoch a potom poplatky za vydanie rôznych dokumentov typu, ako je vodičský preukaz alebo potvrdenie pre vodičský preukaz, o ktorom tu včera hovoril pán minister Kaliňák ako o jedinom poplatku, za ktorý sa tu vlastne vyberajú peniaze. Druhú skupinu poplatkov potom tvoria poplatky, ktoré tvoria sami lekári alebo sestry na ambulanciách za služby, ktoré už aj tak preplácajú zdravotné poisťovne, ako je podanie injekcie, podanie očkovacej látky, podanie infúzie, založenie zdravotnej dokumentácie, vydanie výsledku vyšetrenia na cétečku. A napokon tretiu skupinu poplatkov tvoria vymyslené poplatky, za poskytnutie telefónneho čísla lekára, vodu v čakárni, umývadlo v čakárni, klimatizáciu v čakárni a podobné nezmysly. Problémom je, že tieto poplatky narastajú, dnes tak doplácajú ľudia skoro jednu štvrtinu zdrojov v hotovosti a vláda s tým nerobí nič, iba prijala jeden vágny zákon, o ktorom tu včera hovoril pán minister Čislák, o ktorom ešte budem rozprávať, ktorý znovu v praxi nič neurobí a nebude fungovať.
Blanár, Juraj, podpredseda NR SR (2021-09-29):
Pán poslanec Dominik Drdul s faktickou poznámkou.
Lehotský, Tomáš, poslanec NR SR (2021-11-02):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
Vaľová, Jana, poslankyňa NR SR (2012-06-20):
Ďakujem pekne, ja iba veľmi krátko. Pani Nicholsonová, povedali ste, že ste zobrali čierneho Petra za samosprávy. No vôbec to nie je pravda, pretože vy ste dali čierneho Petra samosprávam, primátorom a starostom, pretože, bohužiaľ, vaša strana politická absolútne nemá poslancov, nemá starostov, nemá primátorov, čiže ani vôbec absolútne podľa mňa nevie, akým systémom funguje samospráva, a nemá im to ani kto povedať, a to z toho dôvodu som veľmi rada, že tu sedia ľudia na dvoch stoličkách, pretože vedia, ako samospráva funguje, ako môj kolega pán Blanár alebo primátor, alebo starostovia, ktorí tu sú. Nič ste nevyriešili, iba ďalším zákonom, ktorý ide z dielne SDKÚ, odsúvate problém na naše plecia a jedno vám chcem povedať, práve poslanci SDKÚ, KDH absolútne v poslaneckých laviciach miestnych samospráv odmietajú za takéto zákony hlasovať a ja sa pýtam, predsa vy nemôžete porušiť čl. 9 Európskej charty miestnej samosprávy, že vy niečo nariadite, ale potom je jednoznačne potrebné prijať všeobecne záväzné nariadenie a to vaši poslanci neakceptujú ani v prípade daní, ani v prípade tohto zákona, a to z toho dôvodu, že práve tým, že strana SMER možno má viacero starostov a primátorov a poslancov, tak práve vaše stranícke nomenklatúry ako poslanci to neakceptujú, čiže sú totálne proti tomu, čo vy podávate v parlamente. Takže, vážená pani Nicholsonová, môžete vy tu rozprávať akého Petra chcete, že máte v rukách, žiadneho nemáte, pretože každý primátor musí aplikovať zákon do praxe a jednoducho každý primátor je zodpovedný za samosprávu a pokiaľ nevydá všeobecne záväzné nariadenie, tak jednoducho to neplatí a občania vnímajú, že to neurobila pani Nicholsonová, tieto prehrešky viac-menej, ale vnímajú, že to urobili starostovia, primátori. Čiže vy ste starostov a primátorov dostali do nezávideniahodnej situácie, a preto som rada, že tak rýchlo prišiel tento pozmeňovací návrh aj v zákone o zdravotníctve. Takže, prosím vás pekne, spamätajte sa a skúste zistiť, ako samospráva funguje. Ďakujem.
Kuriak, Milan, poslanec NR SR (2023-03-16):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2014-11-09):
Nech sa páči, Ľubomír Petrák.
Ďuriš Nicholsonová, Lucia, podpredsedníčka NR SR (2017-03-30):
Pán poslanec Číž, nech sa páči.
Grendel, Gábor, podpredseda NR SR (2023-02-16):
Na vystúpenie pána poslanca Vetráka dve faktické poznámky. Ako prvý pán poslanec Marián Viskupič.
Grendel, Gábor, podpredseda NR SR (2022-05-10):
S reakciou na faktické poznámky pán podpredseda Blanár.
Mezenská, Helena, poslankyňa NR SR (2015-06-16):
Ja som sa neprihlásila, ani som nestihla, som ešte bola v myšlienkach. Mňa by skôr zaujímalo, že na ktoré konkrétne prípady sa to viaže? Lebo skutočne aj z praxe komunálnej poslankyne viem skôr o tom, že obec alebo možno aj vyšší územný celok vstupoval do obstarávania bytov tak, že priamo sa zúčastňoval výstavby týchto sociálnych bytov. Nestretla som sa s tým, aby bol vytvorený legislatívny priestor na kúpu nájomných bytov. Takže by ma naozaj zaujímali možno konkrétne prípady, špecifické prípady, ktoré vynútili túto zákonnú úpravu, pre ktoré bolo potrebné zaviesť tento inštitút kúpy nájomných bytov, ktorý z môjho pohľadu, dovolím si povedať, nie je zrozumiteľne a obsažne zadefinovaný.
Mihál, Jozef, poslanec NR SR (2018-10-17):
Ďakujem. Ja by som ako keby pomyselne, ako keby pomyselne pokračoval. Mnohí tí športovci, ktorí pôsobia na Slovensku, sú zo zahraničia. Naozaj je to tak, aj keď nás to možno neteší, ale prispieva to k určitej kvalite. Viď Good Angels Košice spomínané. Oni, keď by mali platiť zo svojho príjmu odvody na dôchodkové poistenie na Slovensku alebo na nemocenské poistenie a tak ďalej, tak čo za to vlastne dostanú? No odpoveď je nič. Pretože oni tu, tá basketbalistka zo Spojených štátov je tu rok, potom sa vráti domov alebo ide hrať do inej krajiny, tu zaplatí teda teoreticky vysoké odvody, ale odíde preč a nárok na dôchodok jej na Slovensku jednoducho nevznikne. Čiže ak tu sa bavíme o nejakom spravodlivom riešení, tak my vlastne od takejto hráčky žiadame, aby zaplatila niečo, za čo nič nedostane. A to asi nie je celkom férový prístup. A ešte raz podčiarkujem tú myšlienku. Toto sú vlastne akési ako keby, ak by mali platiť plné odvody športovci, tak to sú vlastne ako keby akési neplánované príjmy do Sociálnej poisťovne, kde v porovnaní so stavom, kedy zákon o športe neexistoval ešte v roku 2015 a tí profi športovci vtedy platili veľmi málo, ak vôbec niečo, tak áno, je to nárast, ale je to jednoducho nevykompenzované tým, že by štát za to niečo ponúkol. O toto tu vlastne ide. A naviac si treba uvedomiť ešte jedno, že pokiaľ boli v roku 2015 SZČO a platili miniatúrnu daň, tak dnes ako zamestnanci už 3 roky platia daň, ako sa hovorí, naplno. Čiže už ten štátny rozpočet od nich dostáva viac, ako to bolo pred zákonom o športe.
Glváč, Martin, podpredseda NR SR (2017-10-18):
Pán poslanec Bagačka.
Blanár, Juraj, podpredseda NR SR (2021-12-07):
S faktickou poznámkou pán poslanec Stanislav Mizík, nech sa páči.
Laurenčík, Milan, podpredseda NR SR (2021-06-22):
Áno, na vaše želanie budeme o tomto bode hlasovať dneska o 17.00 hod. a v tejto chvíli prerušujem rokovanie o tomto bode programu. Vážené panie poslankyne, vážení páni poslanci, teraz nasleduje bod programu a je to druhé čítanie o návrhu skupiny poslancov na vydanie zákona o odobratí nezaslúžených benefitov predstaviteľom komunistického režimu. Návrh zákona má parlamentnú tlač 516, spoločná správa výborov má tlač 516a. Dávam slovo poslankyni Anne Andrejuvovej, aby za skupinu poslancov návrh odôvodnila, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona o odobratí nezaslúžených benefitov predstaviteľom komunistického režimu , tlač 516.)
V. Novotný, poslanec: (2008-06-19):
Ďakujem. (Potlesk.)
Grendel, Gábor, poslanec NR SR (2024-02-28):
Ďakujem za slovo, pán predsedajúci. Je to možno taká filozofická polemika, ale ja som presvedčený o tom, že nie sú splnené podmienky na skrátené legislatívne konanie, pretože nenastala podľa mňa žiadna nová mimoriadna okolnosť. To, že tie, to skrátenie premlčacích lehôt sa dotkne aj násilných trestných činov, na to upozornila pani poslankyňa Števulová ministra spravodlivosti včas, ešte pred záverečným hlasovaním. A mám za to, že podľa zákona o rokovacom poriadku minister alebo koaliční poslanci mali možnosť, ako opätovne otvoriť rozpravu, ako sa vrátiť do druhého čítania a ako zmeniť tie premlčacie lehoty. Čiže mali tú vedomosť, mali možnosť to zmeniť a neurobili to. A odhlasovali si novelu Trestného zákona 8. februára v tom znení, v akom teda vieme, že ho odsúhlasili. Čiže oproti tomu podľa mňa už odvtedy nevznikla žiadna nová mimoriadna okolnosť, o ktorej by nevedeli pred záverečným hlasovaním 8. februára, ktorá by sa vtedy nedala zmeniť. Čiže toľko môj komentár k dôvodom na skrátené legislatívne konanie.
Kalavská, Andrea, ministerka zdravotníctva SR (2019-03-26):
Vážená pani predsedajúca, vážené dámy, vážení páni, návrh zákona sa predkladá z dôvodu potreby transponovania čl. 15 a 16 smernice Európskeho parlamentu a Rady EÚ z 3. apríla 2014 o aproximácii zákonov a iných právnych predpisov. Veľkosť vnútorného trhu s tabakovými a súvisiacimi výrobkami a narastajúca tendencia výrobcov tabakových výrobkov s cieľom sústreďovať výrobu celej Únie iba do malého počtu výrobných závodov v Únii vedie k nárastu významnosti cezhraničného obchodu s tabakovými a súvisiacimi výrobkami. Účelom predloženého návrhu je regulácia vnútorného trhu v oblasti vysledovateľnosti tabakových výrobkov a uvádzania bezpečnostného prvku s cieľom dosiahnuť hladké fungovanie vnútorného trhu v rámci prísnejšieho legislatívneho opatrenia na úrovni Európskej únie. Veľmi pekne vám ďakujem.
Pellegrini, Peter, predseda NR SR (2023-11-22):
S reakciou na faktické pán poslanec Matovič.
P. Muránsky, poslanec: (2004-01-23):
Konštatujem, že predmetný návrh spĺňa z formálnoprávnej stránky všetky náležitosti uvedené v § 67 a § 68. Taktiež po rozprave odporúčam, aby predmetný návrh zákona bol prerokovaný v druhom čítaní, a súčasne odporúčam, aby bol pridelený týmto výborom: ústavnoprávnemu, výboru pre verejnú správu a výboru pre životné prostredie a ochranu prírody. Ďakujem, môžete otvoriť rozpravu.
Pellegrini, Peter, predseda NR SR (2015-10-01):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 136 poslancov, za hlasovalo 119 poslancov, proti boli 2, zdržalo sa 15 poslancov. (Potlesk.) Konštatujem, že Národná schválila vládny návrh novely zákona č. 222/2004 Z. z. o dani z pridanej hodnoty. Pokračujeme hlasovaním o bode 120 programu. Je to prvé čítanie o návrhu poslanca Uhliarika na vydanie zákona, ktorým sa mení a dopĺňa zákon č. 147/2001 Z. z. o reklame (tlač 1754). Poprosím pani poslankyňu Mezenskú. (Hlasovanie o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1754.)
M. Číž, podpredseda NR SR: (2006-12-08):
Dovoľte, prerušujem rokovanie do 13.00 hodiny, počas ktorej máme k dispozícii prestávku. O 13.00 hodine vás poprosím, aby sme sa stretli na pokračovaní v ďalšom rokovaní našej schôdze. Príjemnú dobrú chuť. (Prerušenie rokovania o 11.57 hodine.) (Pokračovanie rokovania o 13.01 hodine.)